I-yob 5
1
“Cio̱tni ɛn täämɛ, tëë kɛ ram
mi bi ji̱ loc?
Kä ɛŋa kä nɛy tin rɛ̈l kɛ rɔ̱
mi deri rɔ riet jɛ?
2
Kɛ thuɔ̱k diɛɛr näkɛ ram mi dɔ̱a̱r,
kä tiɛɛl näkɛ ram mi kɔ̱c kɔ̱c.
3
Ɣän cä ram mi dɔ̱a̱r nɛn
yiɛthɛ rɔ piny,
kä cua dhɔrɛ lam nikä kɛɛl.
4
Kä gaatkɛ nɔ̱a̱nkɛ kɛ ka̱n,
ca kɛ joc kɛ go̱o̱ny,
kä thilɛ ram mi cu kɛ gaŋ.
5
Kä cu ji̱ buath bɛlkɛ cam,
wä kɛn kɛ ka̱n ni kamni kuiini.
Kä cu nɛy tin ji̱ rɛ̈w ria̱ŋdiɛn go̱r.
6
Kɛ ɣöö /ci riɛk la bä rɛy tupä,
kä /ci riɛk bëë rɛy muɔ̱ɔ̱n.
7
Kä dapkɛ raan kɛ ɣöö bɛ tekɛ rik
ce̱tkɛ min la mac a tɛ̈ny.
8
“Duŋ mi ɛ ɣän, dëë rɔ
riet Kuoth,
dëë ruacdä naŋ nhiamdɛ.
9
Jɛn la lätdɛ ti ga̱ykɛ naath
ti /ca luɔtdiɛn ŋäc,
ti ŋuan ti /ca dëë luäŋ
kɛ kuën.
10
Jakɛ nhiaal kä dɛm wi̱i̱ muɔ̱ɔ̱n,
kä mocɛ ka̱a̱k kɛ pi̱.
11
Kapɛ nɛy tin mua̱l mua̱a̱l nhial,
kä jakɛ nɛy tin pär
kä tɛth lo̱ckiɛn.
12
Kä nyoonɛ cär beli,
kɛ ɣöö thilɛ mi ba jek ɛ kɛn.
13
Käpɛ nɛy tin pɛl kɛ lätkiɛn,
kä wocɛ cär belä.
14
Thilɛ mi lua̱ŋkɛ kɛ cäŋ däär,
cäŋɛ ni thiaŋ ce̱tdɛ nikɛ
wäär cä kɛ.
15
Duundɛ ɣöö la käänɛ
rɛ̈tni kä kɛ,
kä käänɛ can kä nɛy
tin buɔ̱m buɔ̱ɔ̱m.
16
Cɛ can moc kɛ ŋa̱th,
kä ci nɛy tin thil
thuɔ̱k biɛt.
17
“Puɔ̱th akɛ ram in ci Kuoth
jɛ nyuɔ̱ɔ̱th.
Kɛ kui̱c ɛmɔ /cu nyuuth Kuɔth in
leny buɔ̱mdɛ ti diaal lo̱k.
18
Kɛ ɣöö la läthɛ buɔ̱t,
kä bɛ jɛ yiɛn.
Kä lätdɛ mi bɛc, kä bɛ jɛ
jak kä gɔaa.
19
Bɛ ji̱ kän kä rik nikä bäkɛl,
kä kɛ bärɔwdiɛn thilɛ riɛk
mi bi ben kä ji̱.
20
Kä bɛ ji̱ kän rɛy buath,
kä bɛ ji̱ kän rɛy ko̱o̱ri.
21
Kä bɛ ji̱ gaŋ kä lëëp nath,
kä /ci bi dual mi wä da̱k ben.
22
Bi dɔl ni to̱k rɛy buath kɛnɛ
rɛy däkä,
kä /ci bi dual kɛ ley dɔaar.
23
Kɛ ɣöö bi tekɛ mat ruac
yɛnɛ pääm dɔaar,
kä bi tekɛ mal kɛ ley dɔaar.
24
Kä biɛ ŋa̱c ɛn ɣöö mal dhɔru,
kä bi kuaku jek a thilɛ mi
bi te jɔ̱ɔ̱r.
25
Kä biɛ ŋa̱c bä ɛn ɣöö bi
kuayku ŋuan,
kä bi tekɛ gaat ti ce̱tnikɛ
juaac piɛny.
26
Kä bi li̱w a ti̱i̱kɛ run ti ŋuan
ce̱tnikɛ min la ŋɛ̈rkɛ bɛl
kɛ gua̱a̱thdiɛn.
27
Kɔn cakɔ nɔmɔ ɣɔ̱n,
kä cakɔ jɛ jek ɛ thuɔ̱k.
Kɛ kui̱c ɛmɔ liŋɛ kä lätni
jɛ kɛ gɔɔydu.”
